**Ministru kabineta noteikumu projekta** **“Grozījumi Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta MK noteikumu projekts “Grozījumi Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”” (turpmāk - MK noteikumu projekts) sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1.un 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošais Ministru kabineta (turpmāk - MK) 2011.gada 24.maija noteikumu Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums” (turpmāk – MK noteikumi Nr.408) regulējums ir nepilnīgs attiecībā uz monitoringa gadiem, projektu rezultātu monitoringa principiem un kārtību, kādā tiek aprēķināti neattiecināmie līdzekļi.  MK noteikumu projekts neietekmē projekta konkursa vērtēšanas rezultātus, jo grozījumi nemaina vērtēšanas kritērijus. MK noteikumu projekta mērķis ir novērst nepilnības tiesiskajā regulējumā par monitoringa periodu, principiem, kā arī veicināt projekta rezultātu sasniegšanu.  Saskaņā ar MK noteikumu Nr.408 65.punktu finansējuma saņēmējs ir atbildīgs par projekta iesniegumā un projekta līgumā noteikto rezultātu sasniegšanu, tai skaitā par oglekļa dioksīda emisiju samazinājumu. 66.punkts noteic, ka trīs gadus pēc projekta īstenošanas termiņa beigām finansējuma saņēmējs katru gadu veic projekta rezultātu monitoringu un līdz nākamā gada 31.janvārim iesniedz sabiedrība ar ierobežotu atbildību „Vides investīciju fonds” (turpmāk – Vides investīciju fonds) projekta rezultātu monitoringa pārskatu atbilstoši projekta līgumam pievienotajam paraugam. MK noteikumu Nr. 408 70.punkts paredz finansējuma saņēmēja atbildību gadījumā, ja nav īstenots projekts.  Spēkā esošā MK noteikumu Nr. 408 tiesiskā regulējuma ietvaros Vides aizsardzības un reģionālās attīstības ministrija kā KPFI atbildīgā iestāde ir saskārusies ar šādām problēmām.  1) Spēkā esošā regulējumā nav norādīts monitoringa perioda un monitoringa gada sākums un beigas, kā arī neatbilstība starp MK noteikumu Nr. 408 66.punktā noteiktiem monitoringa gadiem un 70.punktā noteikto periodu, kurā jāuzrauga projektā īstenotās aktivitātes.  MK noteikumu projekts paredz, ka monitoringa pārskatu iesniedz par monitoringa gadu, kas sākas 1.janvārī un ilgst līdz 31.decembrim. Piemēram: Ja noslēguma pārskatu apstiprina 2017.gada 31.martā. Monitoringa periods sākas 2017.gada 1.aprīlī, taču monitoringa pārskatu iesniedz par periodu no 2018.gada 1.janvāra līdz 2018.gada 31.decembrim. Tas nozīmē, ka finansējuma saņēmējs iesniedz 4 monitoringa pārskatus par 4 pilniem monitoringa gadiem.  Finansējuma saņēmējiem, kuru projektos jau ir uzsākts monitoringa periods, noteikumu projekts neradīs papildus administratīvo slogu attiecībā uz pārskatu sagatavošanu par iepriekšējiem monitoringa gadiem, jo iesniegti dati tiks salīdzināti un uzskaitīti par periodu, kādu paredz noteikumu projekts, t.i., par monitoringa (kalendāro) gadu.  2) Spēkā esošais regulējums ir nepilnīgs attiecībā uz atgūstamā finansējuma apmēra noteikšanu, ja apgaismojuma infrastruktūra tiek ekspluatēta daļēji. MK noteikumu projektā ir labvēlīgāks finansējuma saņēmējiem, jo tas paredz, ka gadījumā, kad apgaismojuma infrastruktūra tiek ekspluatēta daļēji sankcijas un atgūstamie neattiecināmie līdzekļi tiek noteikti proporcionāli infrastruktūrai, kas netiek eskpluatēta. Atbildīgā iestāde līdz šim nav pieņēmusi nevienu lēmumu par neattiecināmo līdzekļu atgūšanu konstatējot neizpildi. MK noteikumu projekts paredz piemērot precizēto regulējumu attiecībā uz visiem finansējuma saņēmējiem, kuri nesasniedz projektā solīto rādītāju.  3) Esošais regulējums ir nepilnīgs attiecībā uz atbildīgās iestādes lēmuma pieņemšanas kārtību, gadījumos, kad iepriekš neparedzamu vai neatkarīgu apstākļu dēļ netiek sasniegts projekta līgumā un projektā iesniegumā noteiktais.  MK noteikumu Nr. 408 72.punkta nosaka, ka “projektu iesniegumus, kuri iesniegti un apstiprināti konkursa pirmajā kārtā līdz 2011.gada 31.decembrim, īsteno atbilstoši to iesniegšanas dienā spēkā esošajiem normatīvajiem aktiem”. MK noteikumu projektā ietvertais regulējums attiecas nevis uz projekta īstenošanas stadiju, bet uz projekta rezultātu monitoringa stadiju. MK noteikumu projektā ietvertais regulējums ir labvēlīgāks finansējuma saņēmējiem un piemērojams visiem finansējuma saņēmējiem, t.sk. projektiem, kuros konstatēts gaismekļu skaits, kas neatbilst MK noteikumu Nr. 408 67.punkta nosacījumiem.  MK noteikumu projekts paredz izdarīt šādus grozījumus MK noteikumos Nr. 408:   * precizēt 66.punktu, definējot monitoringa periodu un nosakot monitoringa perioda un monitoringa gada sākumu un beigas, kā arī precizējot laiku, par kuru jāiesniedz monitoringa pārskats ar laiku, kādā ir jāuzrauga projekta aktivitātes atbilstoši MK noteikumu Nr. 408 70.punktam; * precizēt 70.punktu, paredzot noteikt atgūstamā neattiecināmo līdzekļu- finanšu instrumenta finansējuma apmēru proporcionāli daļai, par kādu netiek izpildītas saistības; * papildināt ar jaunu 70.1 punktu, kurā paredzēta formula atgūstamo neattiecināmo līdzekļu apmēra noteikšanai, nosakot sankcijas proporcionāli apgaismojuma infrastruktūra daļai, kas netiek ekspluatēta; * precizēt 71.punktu. Svītrots spēkā esošais punkts, jo tas satur atsauci uz 58.punktu, kas ir svītrots ar Ministru kabineta 2013.gada 13.maija noteikumiem Nr.251.; * papildināt MK noteikumus Nr. 408 ar citiem noslēguma jautājumiem. Noteikts MK noteikumu projektā paredzēto grozījumu spēkā stāšanās laiks. Ar jaunu 71.punktu paredzēti pārejas noteikumi kārtībai par monitoringa pārskatu iesniegšanu tiem projekta iesniedzējiem, kuriem šobrīd turpinās monitoringa periods, ņemot vērā, ka ar MK noteikumu projektu tiek precizēts monitoringa gada sākums un beigas, kā arī definēts monitoringa periods un tā sākums, un finansējuma saņēmēji jau ir iesnieguši monitoringa pārskatus par iepriekšējo periodu. MK noteikumu projekts paredz, ka par iepriekšējiem gadiem finansējuma saņēmējs monitoringa pārskatu atkārtoti neiesniedz. 73.punkts nosaka līdz 2017.gada 31. jūlijam atbildīgai iestādei sadarbībā ar Vides investīciju fondu sagatavo un publicē atbildīgās iestādes un Vides investīciju fonds tīmekļvietnē vadlīnijas projektu rezultātu monitoringa izvērtēšanai. Vadlīnijas paredzētas atbildīgās iestādes un Vides investīciju fonda darbiniekiem, kā arī finansējuma saņēmējiem un tām ir ieteikuma raksturs. Vadlīnijās iekļauj piemērus monitoringa pārskata veidlapas aizpildīšanai, piemērus oglekļa dioksīda emisijas samazinājuma neatbilstības noteikšanai un neattiecināmo līdzekļu aprēķināšanai utml.; * precizēt noslēguma jautājuma 72.punktu, paredzot ka 72. punktā minētais nav attiecināms uz MK noteikumu Nr. 408 X nodaļas regulējumu par projekta monitoringu. Tas nozīmē, ka projektu, kas iesniegti konkursa pirmajā kārtā, īstenošanas posmā piemēro to regulējumu, kāds bija spēkā šo projektu iesniegšanas brīdī, taču projektu rezultātu uzraudzības posmā, t.i. monitoringa periodam piemēro grozījumus MK noteikumu Nr. 408 X nodaļā, kas stājas spēkā 2017.gada 31. jūlijā. |
| 3. | Projekta izstrādē iesaistītās institūcijas | Neformālā darba grupā iesaistīti Vides aizsardzības un reģionālās attīstības ministrijas struktūrvienību un Vides investīciju fonda pārstāvji. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | KPFI projektu konkursu finansējuma saņēmēji, kas nesasniedz projekta līgumā un projekta iesniegumā noteikto sasniedzamo rādītāju. |
| 2. | Tiesiskā regulējuma ietekme uz tautsaimniecību un administratīvo slogu | Pozitīva ietekme uz Nacionālā attīstības plāna virzienu “Dabas kapitāla ilgtspējīga apsaimniekošana”, “Pakalpojumu pieejamība līdzvērtīgāku darba iespēju un dzīves apstākļu”. MK noteikumu projekts vērsts uz projekta līgumā noteikto rezultātu sasniegšanu.  Ietekme uz administratīvo slogu: MK noteikumu projektā ietvertais regulējums neradīs papildu administratīvo slogu, jo projekta ietvaros esošais regulējums paredz projekta monitoringu un finansējuma saņēmēji administrē projektu projektā ieplānoto līdzekļu ietvaros. |
| 3. | Administratīvo izmaksu monetārs novērtējums. | MK noteikumu projektā ietvertais regulējums nerada papildu administratīvo slogu. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| Plānotās sabiedrības līdzdalības un komunikācijas aktivitātes saistībā ar projektu | | MK noteikumu projekts ievietots Vides aizsardzības un reģionālās attīstības ministrijas tīmekļvietnē 2017.gada janvārī. |
| Sabiedrības līdzdalība projekta izstrādē | | MK noteikumu projekta izstrādes posmā neformālās darba grupas ietvaros un elektroniskās saziņās veidā komentārus par noteikumu projektu sniedza Vides investīciju fonds, kas veic KPFI projektu rezultātu monitoringa uzraudzību. |
| Sabiedrības līdzdalības rezultāti | | MK noteikumu projektu atbalsta Vides investīciju fonds. Projekta izstrādē ņemti vērā lielākā daļa no Vides investīciju fonds priekšlikumiem par monitoringa termiņu, sankcijām MK noteikumu Nr. 408 prasību neievērošanas gadījumā u.c.  Ventspils pilsētas dome iebildumos lūdza noteikt termiņu, kādā atbildīgā iestāde un Vides investīciju fonds sagatavo un publicē vadlīnijas projektu rezultātu monitoringa izvērtēšanai un kompensējošo pasākumu piemērošanai.  Iebildums ņemts vērā. |
| Cita informācija | | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izpildi nodrošinās Vides aizsardzības un reģionālās attīstības ministrija un Vides investīciju fonds. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Anotācijas III, IV un V sadaļa – MK noteikumu projekts šīs jomas neskar.

Vides aizsardzības un reģionālās attīstības ministra vietā –

tieslietu ministrs Dz.Rasnačs

Vīza:

valsts sekretārs R.Muciņš

2017.07.04. 12:41

I.Vonda

67026554, [ilze.vonda@varam.gov.lv](mailto:ilze.vonda@varam.gov.lv)